Alden John Bell

**Alden John Bell** (født 11. juli 1904 i Peterborough i Canada, død 28. august 1982 i Sacramento i California i USA) var en biskop i den katolske kirke i USA i det 20. århundre. Han var biskop av bispedømmet Sacramento i California fra 1962 til 1979.
## Liv og virke
### Bakgrunn
Alden John Bell ble født i Peterborough i Ontario i Canada. Han fullførte sin bachelorutdanning ved *Saint Patrick's Seminary* i Menlo Park i California, og sine masterstudier ved Catholic University of America i Washington, D.C.
### Prest
Han ble ordinert til katolsk prest for bispedømmet Los Angeles-San Diego den 14. mai 1932. I 1935 overtalte Bell *Jesu søstre* til å undervise ved *Sacred Heart Mission*.
### Hjelpebiskop i Los Angeles
Den 11. april 1956 ble Bell utnevnt til hjelpebiskop i Los Angeles og titulærbiskop av *Rhodopolis* av pave Pius XII. Han mottok sin bispevigsel den 4. juni i St. Vibiana-katedralen fra kardinal James Francis McIntyre, med biskopene Joseph Thomas McGucken og Timothy Manning som medkonseklerende.

Den 10. november 1956 velsignet Bell *La Salle High School* to måneder etter at den åpnet.  Den 9. mars 1957 innviet Bell høyalteret i *St. Kevin's Church* i Los Angeles. Den 26. oktober 1957 ledet Bell innvielsen av gymsalen ved *Junípero Serra High School* i Gardena i California.

### Biskop av Sacramento
Den 30. mars 1962 ble Bell utnevnt til den sjette biskopen av Sacramento av pave Johannes XXIII. Han ble innsatt den 15. mai 1962 i katedralen for Det hellige sakrament i Sacramento.

I løpet av 1960-årene fikk Bell vite at en messingklokke, donert av en pensjonert medlem av *Southern Pacific Railroad*-sognet, skulle installeres i *All Hallows*-kirken i Sacramento. Kirken var blitt bygget uten klokke i 1960 til sin store kampanile. Bell instruerte pastor Cornelius O'Connor om ikke å plassere klokken i tårnet, men å kjøpe en skikkelig kirkeklokke i stedet. O'Connor nektet å kjøpe en ny klokke og erklærte at menigheten hans ikke ville ha noen klokker.

Den 17. september 1963 innviet Bell *Jesuit High School* i Sacramento til de jesuittiske nordamerikanske martyrer. I mai 1982 returnerte han til denne skolen for å innvie biblioteket til minne om pastor Joseph J. King,S.J. Den 2. april 1965 innviet Bell den fjerde gjenoppbyggingen av *St. Joseph Church* i Redding. Den opprinnelige kirken hadde blitt bygget nær jernbanespor og senere flyttet til stedet for den andre kirken. Både den andre og tredje St. Joseph-kirken var blett ødelagt under branner.

Den 7. juni 1965 innviet Bell *Holy Family Parish*s nye kirke, som erstattet *Camp Kohler*-kapellet som var blitt kjøpt fra hæren. I 1969 godkjente Bell, som ordinarius, *Our Lady of Guadalupe Church* som «nasjonalhelligdom». Dette helligdommen er kjent som *Sanctuary of the National Shrine of Our Lady of Guadalupe* eller som *Santuario Nacional de Nuestra Señora de Guadalupe*. Dette ble oppnådd etter byggingen av den nye kirken, fordi den på den tiden var blitt det største «spansktalende» meksikanske sognet. I 1973 innviet Bell *St. Joseph Parish*s nye kirke i Elk Grove. Den gamle kirken ble solgt i desember 1972.

Den 6. mai 1974 var Bell hovedkonsekrator av biskop John Stephen Cummins. Cummins var blitt utnevnt til bispedømmets hjelpebiskop den 26. februar 1974. I 1977 forstod Bell kjøp og installasjon av et Schlicker-orgel fra Buffalo i New York, til *Katedralen for det hellige sakrament*. Selv om det hadde ni rekker med piper, viste orgelet seg å være utilstrekkelig for musikken i katedralens liturgi.[18] I mai 1977 ga Bell 20.000 dollar, som hadde vært et hjelpefond for slovaker under andre verdenskrig, til den bysantinske epark av Parma, Emil Mihalik. Eparken sa at pengene ville bli brukt til å bygge en kirke i Sacramento.[19]

Fra 1962 til 1965 deltok Bell i alle fire sesjoner i Det andre Vatikankonsil. Han var ansvarlig for å implementere reformene fra konsilet i bispedømmet. Mange menigheter startet menighetsråd på denne tid, og han oppmuntret til fremveksten av lekmannstjeneste i bispedømmet. Samtidig måtte han imøtekomme behovene til et voksende bispedømme. Solano County ble lagt til bispedømmet. Han fokuserte på utviklingen av videregående skoler i hele bispedømmet. Han startet en innsamlingsaksjon for å redusere kostnader, bygge nye skoler, utvide religiøse utdanningsprogrammer og bygge et hjem for eldre.[20]

De 17 årene han var biskop av bispedømmet, som vokste til nesten 250.000 medlemmer i løpet av hans embetsperiode, var en turbulent tid. Saker utenfor bispedømmet innvirket også hverdagen: Vietnamkrigen, borgerrettighetsbevegelsen og lovgivningssaker om abort. Innenfor bispedømmet ble hans positive virke for å støtte katolsk utdanning, forbedre samhandlingen med det latinamerikanske samfunn og renovere katedralens interiør undergravd av splittelser, skolestengninger og spenninger i verden.[20]

### Pensjonering
Pave Johannes Paul II aksepterte Bells avskjed den 11. juli 1979; han var da 75 år gammel. 

I oktober 1979 angrep og kuttet en knivbevæpnet gjerningsmann, William Luthin, Bell flere ganger i katedralens kansleri..  Han ble knivstukket to ganger før hans sekretær, Jean Tamaki, klarte å dra Luthin vekk etter skjorten. Bell hadde vært på kontoret sitt og forberedte seg på en tur for å se pave Johannes Paul II i Chicago.

Luthin overga seg til politiet på et sykehus etter å ha sagt til sykepleierne: *«Ring noen. Jeg knivstakk en prest.»* En kniv ble funnet på kontorsofaen sammen med salgskvitteringen fra en nærliggende butikk. Bell ble bragt til *Mercy General Hospital* med hånd- og ribbeinsskader. Luthin hadde vært hos biskopen tidligere samme dag og skal ha klaget over å være ekskommunisert.  Biskopens reise for å møte paven ble avlyst. Luthin ble funnet ikke skyldig på grunn av sinnssykdom.

Biskop Alden Bell døde av spiserørskreft den 28. august 1982, 78 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal James Francis McIntyre (1886-1979) *1941
* Biskop *Alden John Bell* (1904-1982) *1956

## Referanser